Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 85/12/8811	Trebišov, 24.2.2012
EEČ : 2-69-65-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
že ako nájomníčka v byte XXXXX v Čiernej nad Tisou v dobe od 01.11.2011 do 28.11.2011 bez uzatvorenia zmluvy neoprávnene odoberala elektrickú energiu takým spôsobom, že na mieste montáže elektromera boli spojené vodiče na priamo bez elektromera, pričom takto používaním elektrických spotrebičov došlo k neoprávnenému odberu elektrickej energie spoplatňovanej podľa Zákona o energetike č. 656/2004 Z. z., čím takto spôsobila pre XXXXX, škodu vo výške 310,89 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu OO PZ v Kráľovskom Chlmci sp. zn. ORP-9/KC-TV-2012 zo dňa 07.02.2012 bolo vznesené obvinenie XXXXX za prečin krádeže podľa § 212 ods. 2 písm. e) Tr. zák.
 
	Tento trestný čin mala obvinená spáchať tak, že ako nájomníčka v byte XXXXX v Čiernej nad Tisou v dobe od 01.11.2011 do 28.11.2011 bez uzatvorenia zmluvy neoprávnene odoberala elektrickú energiu takým spôsobom, že na mieste montáže elektromera boli spojené vodiče na priamo bez elektromera, pričom takto používaním elektrických spotrebičov došlo k neoprávnenému odberu elektrickej energie spoplatňovanej podľa Zákona o energetike č. 656/2004 Z. z., čím takto spôsobila pre XXXXX, škodu vo výške 310,89 €, 

	XXXXX sa v priebehu skráteného vyšetrovania ku skutku, ktorý je jej kladený za vinu doznala v celom rozsahu, a škodu pre poškodenú stranu XXXXX XXXXX vo výške 310,89 € uhradila v plnej výške, o čom svedčí výpoveď právnej zástupkyne poškodenej strany XXXXX na č.l. 11 vyš. spisu a fotokópia poštového peňažného poukazu na uvedenú čiastku, na č.l. 33 vyš. spisu. 

Obvinená zároveň vyslovila súhlas s podmienečným zastavením trestného stíhania.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenej  skúšobnú dobu  v trvaní dvanásť mesiacov, ktorá začína plynúť právoplatnosťou tohto uznesenia, pričom ak obvinená povedie v priebehu tejto skúšobnej doby riadny život, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať a to prípadne aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor